Մեզ հետ զրույցում երգչուհի Ինգա Արշակյանը, հիշելով ամբիոնում ուսանելու օրերը, երկար տարիների կյանք մաղթեց հարազատ ամբիոնին, որն ըստ Ինգայի՝ կրթում ու մեծացնում է ներկայիս շոու բիզնեսի լավագույն ներկայացուցիչներին: Ամբիոնի ղեկավարին և դասախոսներին երգչուհին մաղթեց քաջառողջություն, նոր գաղափարներ և անսպառ եռանդ, որպեսզի դժվարին այդ աշխատանքը հասցնեն ավարտին: Իսկ թե ինչ է տվել ամբիոնում ուսանելը երգչուհուն, Ինգա Արշակյանը պատասխանեց. «Ինձ հաճելի է նվագախմբի հետ երգելը, իսկ ամբիոնում ուսանելն ինձ այդ հնարավորությունը տվել է»: